
Okresný súd Prievidza 10C/3/2025 6124452386 13. 01. 2026 JUDr. Katarína Zajacová ECLI:SK:OSPD:2026:6124452386.4
Uznesenie Okresný súd v Prievidzi v spore žalobcu A. B. C., D., E., nar. XX.X.XXXX, bytom F., G. H. XXXX/XX, zast. JUDr. Andrejom Garom, advokátom so sídlom v Bratislave, Štefánikova 14 proti žalovanej A. I. C., nar. X.XX.XXXX, bytom F., C. XXXX/XX, o zaplatenie sumy 126,48 eur s príslušenstvom, takto rozhodol: I. Konanie
zastavuje.
II. Žalobca m á nárok na náhradu trov konania vo výške 100%, ktoré je p o v i n n á zaplatiť mu žalovaná s tým, že o výške tejto náhrady bude rozhodnuté v samostatnom uznesení po právoplatnosti rozhodnutia vo veci samej. III. V r a c i a žalobcovi, A. B. C., D., E., nar. XX.X.XXXX, bytom F., G. H. XXXX/XX súdny poplatok v sume 15,- eur. IV. Vrátenie súdneho poplatku žalobcovi v y k o n á Slovenská pošta, a.s., CSPPSaA-PSSR so sídlom v Košiciach, Thurzova 1 po právoplatnosti tohto rozhodnutia na účet č. G.. odôvodnenie: 1. V spore strán o zaplatenie sumy 126,48 eur s príslušenstvom žalobca v priebehu súdneho konania pred začatím pojednávania vo veci samej dňa 12.1.2026 vzal podanú žalobu celkom späť z dôvodu, že žalovaná po podaní žaloby, dňa 8.1.2026, žalovanú sumu a príslušenstvo zaplatila. Voči žalovanej uplatnil nárok na náhradu trov konania z dôvodu, že žaloba podaná dňa 10.12.2024 bola dôvodná. 2. Žalovaná v obsahu vyjadrenia vo veci zo dňa 8.1.2026 oznámila zaplatenie žalovanej sumy, hoci dôvodnosť podanej žaloby naďalej popierala. K zaplateniu pristúpila výlučne z dôvodu hospodárnosti konania a s cieľom predísť zbytočnému predlžovaniu konania, ďalším trovám a jej procesnému zaťaženiu. 3. Podľa § 144 CSP žalobca môže vziať žalobu späť. 4. Podľa § 145 ods. 1 CSP, ak je žaloba vzatá späť celkom, súd konanie zastaví. 5. Podľa § 146 ods. 1 CSP, súd konanie nezastaví, ak žalovaný so späťvzatím žaloby z vážnych dôvodov nesúhlasí. Na nesúhlas žalovaného so späťvzatím žaloby sa neprihliada, ak dôjde k späťvzatiu žaloby skôr, než sa začalo predbežné prejednanie sporu podľa § 168 alebo pojednávanie. 6. O zastavení konania súd rozhodol podľa cit. ust. § 145 ods. 1 CSP. Súhlas žalovanej so späťvzatím žaloby sa nevyžadoval, nakoľko k späťvzatiu žaloby došlo skôr, než sa začalo pojednávanie a na jej prípadný nesúhlas by súd neprihliadal.
7. O trovách konania bolo rozhodnuté podľa § 256 ods. 2 CSP tak, že žalobcovi bol priznaný nárok na náhradu trov konania vo výške 100% z dôvodu, že súd jeho žalobu považoval za dôvodnú, nakoľko žalovaná žalovanú sumu v plnej výške zaplatila až po podaní žaloby na súd dňa 8.1.2026 (žaloba podaná dňa 10.12.2024). Žalovaná procesne zavinila trovy konania žalobcovi, ktoré by inak neboli vznikli, keby uplatnenú pohľadávku zaplatila pred podaním žaloby na súd. 8. O vrátení súdneho poplatku žalobcovi súd rozhodol podľa § 11 ods. 3, 4, 6 písm. b/ Zákona č. 71/1992 Zb. o súdnych poplatkoch, v platnom znení. Žalobca zo žaloby zaplatil súdny poplatok v sume 25,- eur. Po krátení poplatku o sumu 10,- eur podľa § 11 ods. 4 citovaného zákona, sa mu vracia súdny poplatok v sume 15,- eur. Poučenie: Proti tomuto rozhodnutiu je prípustné odvolanie v lehote 15 dní od jeho doručenia na súde, proti ktorého rozhodnutiu smeruje, písomne v dvoch vyhotoveniach. Podľa § 363 CSP v odvolaní sa popri všeobecných náležitostiach podania uvedie, proti ktorému rozhodnutiu smeruje, v akom rozsahu sa napáda, z akých dôvodov sa rozhodnutie považuje za nesprávne (odvolacie dôvody) a čoho sa odvolateľ domáha (odvolací návrh). Ak povinný dobrovoľne nesplní, čo mu ukladá vykonateľné rozhodnutie, oprávnený môže podať návrh na vykonanie exekúcie podľa osobitného predpisu, Zákona č. 233/1995 Z.z. o exekútoroch a exekučnej činnosti.

